CELEX: 32012D0059
Language: da
Date: 2012-01-24 00:00:00
Title: 2012/59/EU: Rådets afgørelse af 24. januar 2012 om udnævnelse af tre medlemmer af Det Rådgivende Organ for Statistisk Styring på Europæisk Plan

2.2.2012   
            
            
               DA
            
            
               Den Europæiske Unions Tidende
            
            
               L 30/17
            
         RÅDETS AFGØRELSE
   af 24. januar 2012
   om udnævnelse af tre medlemmer af Det Rådgivende Organ for Statistisk Styring på Europæisk Plan
   (2012/59/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets afgørelse nr. 235/2008/EF af 11. marts 2008 om nedsættelse af Det Rådgivende Organ for Statistisk Styring på Europæisk Plan (1), særlig artikel 3,
   under henvisning til udtalelse fra Europa-Kommissionen, og
   ud fra følgende betragtninger:
   
               (1)
            
            
               Rådet vedtog den 16. marts 2009 afgørelse 2009/250/EF (2) om udnævnelse af tre medlemmer af Det Rådgivende Organ for Statistisk Styring på Europæisk Plan (»organet«) for en periode på tre år fra den 23. marts 2009.
            
         
               (2)
            
            
               Det er derfor nødvendigt at udnævne tre nye medlemmer, der skal indtage deres hverv ved udløbet af mandatperioderne, der begyndte den 23. marts 2009.
            
         
               (3)
            
            
               I henhold til artikel 3, stk. 2, i afgørelse nr. 235/2008/EF vælges medlemmerne af organet blandt eksperter med særlig kompetence inden for statistik —
            
         VEDTAGET DENNE AFGØRELSE:
   Artikel 1
   Følgende udnævnes til medlemmer som repræsentanter for Rådet i Det Rådgivende Organ for Statistisk Styring på Europæisk Plan for en periode på tre år fra den 23. marts 2012:
   
                
            
            
               Günter KOPSCH
            
         
                
            
            
               Pilar MARTÍN-GUZMÁN
            
         
                
            
            
               Edvard OUTRATA.
            
         Artikel 2
   Denne afgørelse træder i kraft på tredjedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 24. januar 2012.
      
         
            På Rådets vegne
         
         M. VESTAGER
         
            Formand
         
      
   
   
      (1)  EUT L 73 af 15.3.2008, s. 17.
   
      (2)  EUT L 74 af 20.3.2009, s. 31.